Gaga kan voortgaan met tweede konsert in Filippyne | Nuus24
Gaga kan voortgaan met tweede konsert in Filippyne
Lady Gaga rock Filippyne, ten spyte van kritici
Lady Gaga nie welkom in Indonesië
Jeugdiges in Filippyne sê ook nee vir Lady Gaga
Manila – Die Amerikaanse popster Lady Gaga is toegelaat om voort te gaan met haar tweede konsert in die Filippyne nadat owerhede gesê het haar eerste vertoning het nie enige wette oortree nie. Christelike betogers het geëis dat The Born This Way Ball-vertoning verban moet word omdat dit glo aanvallend is vir die Katolieke geloof.Die burgemeester van die Manila woonbuurt van Pasay, wat toesig het oor die bestemming van die konsert, het Maandag monitors gestuur om Gaga se vertoning te gaan kyk. "Ons het bevind dat die spesiale voorwaardes van die spesiale permitte nie verbreek is nie," het Antonio Calixto, burgemeester, gesê. "Daar was ook nie naaktheid of enige heilige simbole teenwoordig nie."Volgens Calixto het Gaga tydens haar vertoning nie enige geloof afgekraak of beledig nie.Lede van heilige groepe betoog sedert verlede week in Manila om owerhede aan te moedig om die permit wat aan promotors van die konsert gegee is terug te trek. Sowat 20 000 aanhangers het Maandag se konsert bygewoon. – Volg Nuus24 op Twitter.
Lees meer oor: lady gaga | bekendes VOLGENDE OP NUUS24X